Document ID: 32005R1710

32005R1710
L 274/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1710/2005 НА КОМИСИЯТА
от 19 октомври 2005 година
за изменение на Регламент (ЕО) № 2138/97 относно определяне на границите на еднородните производствени зони на маслиново масло
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент № 136/66/ЕИО на Съвета от 22 септември 1966 г. относно създаване на обща организация на пазара на масла и мазнини (1),
като взе предвид Регламент (ЕИО) № 2261/84 на Съвета от 17 юли 1984 г. относно установяване общи правила за отпускане на помощ за производство на маслиново масло и помощи за организации на производителите на маслиново масло (2), и по-специално член 19 от него,
като има предвид, че:
(1)
Член 18 от Регламент (ЕИО) № 2261/84 предвижда реколтите от маслиново масло и маслини да бъдат определени в зависимост от еднородните производствени зони въз основа на цифрите, предоставени от държавите-членки производителки.
(2)
Границите на производствените зони са определени в приложението към Регламент (ЕО) № 2138/97 на Комисията (3). По причини от структурно и административно естество следва да бъдат променени еднородните производствени зони в Гърция, Испания и Италия за пазарната 2004-2005 година.
(3)
Регламент (ЕО) № 2138/97 следва да бъде съответно изменен.
(4)
Мерките, предвидени в настоящия регламент, са в съответствие със становището на Управителния комитет по масла и мазнини,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2138/97 се изменя, както следва:
1.
В точка А частите, които се отнасят за провинциите Perugia, Brindisi, Lecce, Catanzaro, Reggio Calabria и Siracusa се заменят съответно с текстовете в приложение I към настоящия регламент.
2.
Точка В се заменя с текста в приложение II към настоящия регламент.
3.
В точка Г, в позиция „Comunidad autónoma: Aragón“ по отношение на провинция Zaragoza:
а)
в зона 2 „Atea“ се заменя със следното:
„Atea (по отношение на неполивни площи с маслинови дръвчета)“;
б)
в зона 5 се добавя следният текст:
„Atea (по отношение на поливни обработваеми площи)“.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 ноември 2004 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 октомври 2005 година.

Labels: 18
17
6